Taman Nasional Manas

Taman Nasional Manas (Wacén:ˈmʌnəs) silih tunggil taman nasional, Situs Tetamian Gumi UNESCO, cagar palemahan Project Tiger, cagar gajah, miwah cagar biosfer ring Assam, India. Magenah ring batis Pagunungan Himalaya, punika madampingan sareng Taman Nasional Royal Manas ringBhutan. Taman puniki kasub antuk satwa liar éndemik sané langka miwah kaancam punah sekadi kakua maraab Assam, kelinci hispid, langur mas miwah bawi alit. Manas kasub antuk populasi kebo liar.

Asal usul aran
Aran taman puniki mawit saking Tukad Manas. Tukad Manas punika panak tukad utama saking Tukad Brahmaputra, sané ngentasin jantung taman nasional.

Lelintihan 
Taman Nasional Manas kanikayang dados cagar palemahan ring 1 Oktober 1928 antuk jimbar 360 km2. Cagar kauripan Manas kaadegang warsa 1973. Sadurung déklarasi suaka, punika dados wana saiban sané kasengguh Manas R.F. miwah Kamrup Utara R.F. Punika kaanggén olih kulawarga krajaan Cooch Behar miwah Raja Gauripur dados genah maboros. Ring warsa 1951 miwah 1955, jimbar nyané kawewehin dados 391 km2. Punika kanikayang dados Situs Tetamian Gumi ring Désémber 1985 olih UNESCO. Kahitama R.F. Kokilabari R.F. miwah Panbari R.F. kawewehin warsa 1990 antuk ngadegang Taman Nasional Manas. Ring warsa 1992, UNESCO nganikayang dados situs tetamian gumj ring marabaya krana paborosan sané langkung akéh miwah tatindakan téroris. Ring tanggal 25 Pébruari 2008, jimbar nyané kalinggahang dados 950 km2. Ring 21 Juni 2011, punika kaapus saking Lis Tetamian Gumi ring Marabaya miwah kapuji antuk upaya nyané ring palestarian.

Pustaka

Pranala jaba
Wildlife Times: A trip to Kaziranga and Manas National Park
 Manas Maozigendri Ecotourism Society - Protectors of Manas
 
 Photo essay on the rhino translocations from Pobitora to Manas National Park

Kategori:Taman Nasional ring India
Kategori:Taman Nasional ring Assam
Kategori: Situs Tetamian Gumi ring India